Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: 1. számú melléklet a 179/2009. (XII. 29.) FVM rendelethez
Paragraph Index: 1174

2. Monitoring vizsgálat az emberi fogyasztás céljából levágott szarvasmarhák esetében 2.1. A BSE-re minden, a 999/2001/EK rendelet III. melléklete A. fejezete I.2. pontjában meghatározott korú (eltérõ rendelkezés hiányában 24 hónaposnál idõsebb), kényszervágott, klinikai tünetek miatt elkülönítetten levágott, illetve valamely betegségtõl való mentesítési program keretében levágott és klinikai tüneteket is mutató, elkülönítetten levágott szarvasmarhát meg kell vizsgálni. 2.2. A BSE-re minden, a 999/2001/EK rendelet III. melléklete A. fejezete I.2.2. pontjában meghatározott (ha nevezett szakasz másképp nem rendelkezik, 30 hónaposnál idõsebb) korú, rendes vágással levágott és emberi fogyasztásra szánt szarvasmarhát (beleértve valamely mentesítés program keretében levágott, klinikailag egészséges egyedeket is) meg kell vizsgálni. A BSE felderítésére irányuló monitoring vizsgálatot a vágóhídon kívül, az állattartó által saját fogyasztásra levágott és az állatorvosnak bejelentett, a 999/2001/EK rendelet III. melléklete A. fejezete I.2.2. pontjában meghatározott korú szarvasmarhák esetében is el kell végezni.

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes